Provocarea „Paracetamolul”. Avertismentul unui medic: Nu sunt simptome în primele ore. Copiii să fie duși imediat la spital
O nouă provocare periculoasă pe TikTok riscă să facă victime, mai ales în rândul copiilor: cine înghite cel mai mult paracetamol, fără să i se facă rău? Paracetatamolul este unul dintre cele mai folosite medicamente în rândul românilor, dar luat în cantități prea mari poate provoca intoxicații grave. Medicul pediatru Mihai Craiu a spus la Digi24 că părinții trebuie să-și ducă imediat copiii la spital, dacă află că au luat parte la această provocare. Simptomele nu apar decât după câteva ore.